Pikku Jääkarhun seikkailut

Pikku Jääkarhun seikkailut () on Rothkirch Cartoon Filmin ja Warner Brosin tuottama saksalainen piirrossarja, joka perustuu alankomaalaisen kirjailijan Hans de Beerin lastenkirjasarjaan Pikku Jääkarhu (). Piirrossarja toimii eräänlaisena jatkona vuonna 2001 valmistuneelle animaatioelokuvalle Pikku Jääkarhu. Sarjaa tehtiin 13 jakson verran vuosina 2002-2003. Suomessa sarjaa on esitetty YLE TV2:lla vuonna 2004.

Sarjan juoni 
Sarja kertoo pienestä jääkarhunpoikasesta Lassesta (), joka asuu vanhempiensa kanssa jääluolassa pohjoisnavalla. Lassen ystäviin kuuluvat jääkarhutyttö Reetta (), lumihanhi Pipsa (), hylje Roope () sekä napajänis Leena (). Sarjan edetessä Lasse päätyy erilaisiin seikkailuihin ja käy muun muassa laivan hylyssä sekä lumettomassa metsässä.

Suomenkielinen toteutus 

Suomenkielisen jälkiäänityksen suomensi ja ohjasi Tarja Harjaluoma.

Katso myös 

 Pikku Jääkarhu (elokuva)

Lähteet 

Saksalaiset televisiosarjat
2000-vuosikymmenen piirrossarjat